cometadata/datacite-titles-descriptions-related-identifiers huggingface dataset:
DOI: 10.14457/tu.the.2024.116
title: การเยียวยาความเสียหายแก่บุคคลผู้สุจริตจากนิติกรรมที่เป็นโมฆะ

description: สารนิพนธ์เล่มนี้จัดทำขึ้นเพื่อศึกษาว่า เมื่อมีกรณีการทำนิติกรรมสองฝ่ายระหว่างคู่สัญญา หากต่อมานิติกรรมนั้นตกเป็นโมฆะโดยที่ฝ่ายหนึ่งซึ่งเป็นบุคคลผู้กระทำการโดยสุจริต ไม่ได้มีส่วนเกี่ยวข้องในเหตุแห่งโมฆะกรรมนั้นและอีกฝ่ายเป็นบุคคลที่รู้หรือควรรู้เหตุแห่งโมฆะกรรมแล้วไม่แจ้งให้อีกฝ่ายหนึ่งทราบขณะทำนิติกรรมต่อกัน หากภายหลังมีการการยกโมฆะกรรมขึ้นกล่าวอ้างแล้วผลคือทำให้คู่กรณีต้องคืนทรัพย์ต่อกันตามหลักลาภมิควรได้แล้วนั้น หากฝ่ายบุคคลผู้สุจริตได้รับความเสียหายจากการยกโมฆะกรรมขึ้นกล่าวอ้าง เขาจะสามารถเรียกร้องค่าเสียหายในเชิงเยียวยาเพิ่มเติมนอกเหนือจากการคืนทรัพย์ตามหลักลาภมิควรได้หรือไม่ จากการศึกษาพบว่า ประมวลกฎหมายแพ่งและพาณิชย์ของประเทศไทยนั้นยังไม่มีบทบัญญัติหรือหลักกฎหมายใด ๆ ที่จะให้สิทธิคู่สัญญานำความเสียหายอันเกิดจากโมฆะกรรมมาเรียกร้องค่าเสียหายได้ ทั้งจากการศึกษาในเชิงประวัติศาสตร์ก็พบว่าคณะกรรมการพิจารณาสะสางประมวลกฎหมายแพ่งและพาณิชย์ในปี พ.ศ. 2522 มีความเห็นว่าหากเป็นเรื่องโมฆะกรรมแล้วนั้นก็ไม่อาจเรียกค่าเสียหายใด ๆ ต่อกันได้ และแนวทางคำพิพากษาของศาลฎีกาก็เป็นไปในทิศทางเดียวกัน กล่าวคือ มีความเห็นว่านิติกรรมที่เป็นโมฆะนั้นความสูญเปล่าและไม่ก่อผลใด ๆ ในทางกฎหมายจึงไม่อาจนำมาเป็นฐานในการเรียกค่าเสียหายต่อกันได้ ซึ่งอาจไม่เป็นธรรมต่อคู่กรณีฝ่ายที่สุจริต จึงต้องศึกษาในหลายประเด็นที่เกี่ยวข้อง อาทิ ประเด็นแรก บุคคลฝ่ายที่สุจริตจะใช้บทบัญญัติหรือหลักกฎหมายใดมาเป็นฐานในการเรียกค่าเสียหายควบคู่กับการคืนทรัพย์ตามหลักลาภมิควรได้ได้บ้าง ประเด็นต่อมาคือ เกี่ยวกับความสุจริตนั้นจะมีหลักเกณฑ์ใดที่สามารถบอกได้ว่าบุคคลที่มาใช้สิทธิเรียกค่าเสียหายนั้นเป็นบุคคลผู้สุจริต และประเด็นสุดท้ายคือ ขอบเขตในการเรียกค่าเสียหายนี้ควรจะมีหลักเกณฑ์พิจารณาอย่างไร จึงเห็นว่า เมื่อมีโมฆะกรรมเกิดขึ้นแล้วแม้กฎหมายไม่ห้ามบุคคลผู้มีส่วนได้เสียยกโมฆะกรรมนั้นขึ้นอ้าง แต่การกระทำของฝ่ายที่ไม่สุจริตในนิติกรรมที่เป็นโมฆะนี้น่าจะเป็นการละเมิดต่อเสรีภาพ และเป็นการไม่กระทำที่ไม่สุจริต ดังนั้น นอกเหนือจากการคืนทรัพย์ตามหลักลาภมิควรได้แล้วเขาก็ควรต้องชดใช้ค่าเสียหายในเชิงเยียวยาให้แก่บุคคลผู้สุจริตอันเป็นค่าใช้จ่ายในเชิง negative interest หรือค่าใช้จ่ายที่เขาไม่ควรต้องเสียไปตั้งแต่แรก เสมือนกับว่าไม่เคยได้เข้ามาเกี่ยวกันในนิติกรรมอันเป็นโมฆะนี้เลยทีเดียว โดยผู้เขียนจะศึกษาในเชิงประวัติศาสตร์จากกฎหมายโรมันและประวัติศาสตร์กฎหมายไทย รวมถึงศึกษาเชิงกฎหมายเปรียบเทียบ โดยจะเปรียบเทียบกับประเทศอิตาลี ประเทศเยอรมนีและประเทศฝรั่งเศส เนื่องจากเป็นประเทศที่ใช้ระบบซีวิลลอว์เหมือนกันกับประเทศไทย และหากได้ข้อสรุปผู้เขียนก็จะเสนอแนวทางที่จะเป็นการเยียวยาความเสียหายต่อบุคคลผู้สุจริตจากนิติกรรมที่เป็นโมฆะต่อไปทั้งในเชิงการใช้ การตีความกฎหมายรวมตลอดถึงข้อเสนอแนะในการแก้ไขกฎหมายใหม่ต่อไป
DOI: 10.14457/tu.the.2024.117
title: การเรียกค่าสินไหมทดแทนกรณีที่ผู้เสียหายได้รับการเยียวยาจากทางอื่นแล้วบางส่วน

description: นับตั้งแต่อดีตมานั้นมนุษย์เป็นสัตว์สังคม ดังนั้นย่อมมีความเกี่ยวข้องกันและมีการกระทบกระทั่งกันเกิดขึ้น กฎหมายจึงเป็นส่วนสำคัญในการเยียวยาความเสียหายให้แก่ผู้เสียหายดังกล่าวที่ถูกทำละเมิด โดยตามประมวลกฎหมายแพ่งและพาณิชย์มาตรา 438 นั้น ศาลสามารถวินิจฉัยตามควรแก่พฤติการณ์และความร้ายแรงแห่งละเมิด เพื่อให้บุคคลที่ผู้เสียหายหรือผู้ถูกทำละเมิดได้รับค่าสินไหมทดแทน และตามประมวลกฎหมายแพ่งและพาณิชย์มาตรา 444 กฎหมายกำหนดให้สามารถเรียกค่าใช้จ่ายอันตนต้องเสียไป ค่าขาดประโยชน์ทำมาหาได้ระหว่างเจ็บป่วย ค่าเสียความสามารถประกอบการงานในอนาคต อย่างไรก็ดีกฎหมายทั้งสองมาตราดังกล่าวไม่ได้กำหนดไว้ชัดเจนถึงหลักเกณฑ์ของการเรียกค่าเสียหาย โดยเฉพาะอย่างยิ่งในเรื่องของการกำหนดค่าสินไหมทดแทนระหว่างสิทธิเฉพาะตัวของผู้เสียหายตามกฎหมายอื่น หรือหน่วยงานที่ตนสังกัด กับสิทธิตามประมวลกฎหมายแพ่งและพาณิชย์ โดยการศึกษาจะมุ้งเน้น กรณีผู้ถูกทำละเมิดเป็นข้าราชการ ผู้ประกันตนตามประกันสังคม ผู้มีสิทธิบัตรทอง โดยที่ผู้ถูกทำละเมิดได้รับการรักษาในโรงพยาบาลแล้วใช้สิทธิข้าราชการ หรือประกันสังคม หรือใช้สิทธิบัตรทองไปแล้วจะมาเรียกจากบริษัทประกันภัย และกรณีผู้ถูกทำละเมิดรักษาพยาบาลโดยใช้สิทธิลารักษาพยาบาล ผู้ถูกทำละเมิดจะใช้สิทธิเรียกค่าขาดการงาน และกรณีผู้ถูกทำละเมิดเรียกค่าขาดรายได้ ในกรณีที่ผู้ถูกทำละเมิดลางานสืบเนื่องมาจากการพักรักษาตัวและไม่ได้ขึ้นเงินเดือน และกรณีถูกทำละเมิดแล้วทำให้ไม่ได้โบนัส บำเหน็จ และเลื่อนขั้นในการประกอบการงานทั้งนี้จากการศึกษาคำพิพากษาศาลฎีกามีแนวทางคำวินิจฉัย โดยการที่ผู้เสียหายนั้นมีสิทธิ ไม่ว่าสิทธิอันเป็นสิทธิเฉพาะตัวของผู้เสียหายอยู่แล้วนั้นไม่ตัดสิทธิที่ผู้เสียหายจะเรียกค่าสินไหมทดแทนจากผู้ทำละเมิดได้อีก และบุคคลที่ถูกทำละเมิดจนต้องลางาน หากมีสิทธิประกันสังคมจะได้รับเงินทดแทนตามพระราชบัญญัติเงินทดแทน พ.ศ. 2537 และยังสามารถเรียกค่าสินไหมทดแทนจากผู้ทำละเมิดได้อีก ส่วนในกรณีข้าราชการและกรณีผู้มีสิทธิตามบัตรสวัสดิการแห่งรัฐนั้น พระราชกฤษฎีกาเงินสวัสดิการเกี่ยวกับการรักษาพยาบาล พ.ศ. 2553 และพระราชบัญญัติหลักประกันสุขภาพ ไม่ได้มีข้อกำหนดเกี่ยวกับค่าขาดรายได้ไว้โดยเฉพาะเหมือนกรณีประกันสังคม แต่ทั้งนี้ กรณีข้าราชการและกรณีผู้มีสิทธิตามบัตรสวัสดิการแห่งรัฐ ก็ยังสามารถใช้สิทธิของตนโดยเรียกค่าขาดรายได้ดังกล่าวจากผู้ทำละเมิดได้ และในกรณีการเลื่อนขั้น ในการประกอบการงาน การขาดการงานในลักษณะนี้สามารถเรียกค่าสินไหมทดแทนได้ โดยถือเป็นค่าเสียหายเพื่อการเสียความสามารถประกอบการงานสิ้นเชิงหรือแต่บางส่วน อย่างไรก็ดี แม้จะมีคำพิพากษาฎีกาที่เป็นตัวอย่างการใช้และหรือตีความกฎหมายในการจัดการปัญหาเหล่านี้ แต่คำพิพากษาฎีกาไม่ใช่บ่อเกิดของกฎหมายในระบบกฎหมาย Civil law ดังนั้นแล้ว เพื่อให้เกิดความชัดเจนในกฎหมายเกี่ยวกับจึงต่อมีแนวทางที่เหมาะสมในการเสนอแนวทางการแก้ปัญหาดังนั้น ผู้เขียนจึงขอเสนอให้แก้ไขเพิ่มเติมให้แก้ไขประมวลกฎหมายแพ่งและพาณิชย์ มาตรา 438 และมาตรา 444 โดยนำหลักกฎหมายต่างประเทศมาเป็นต้นแบบ เพื่อให้เกิดความชัดเจนขึ้นถึงหลักเกณฑ์ของการกำหนดค่าสินไหมทดแทนระหว่างสิทธิเฉพาะตัวของผู้เสียหายตามกฎหมายอื่น หรือหน่วยงานที่ตนสังกัด กับสิทธิตามประมวลกฎหมายแพ่งและพาณิชย์
DOI: 10.14457/tu.the.2024.118
title: การศึกษาความแตกต่างของปัจจัยที่ส่งผลต่อราคาระหว่างเหรียญเพื่อใช้งานและเหรียญเพื่อเก็งกำไร: กรณีศึกษา ETH และ DOGE

description: การศึกษาอิสระเรื่อง ความแตกต่างของปัจจัยที่ส่งผลต่อราคาระหว่างเหรียญเพื่อใช้งานและเหรียญเพื่อเก็งกำไร : กรณีศึกษาอีเธอเรียม และโดชคอยน์ มีวัตถุประสงค์เพื่อศึกษาปัจจัยที่ส่งผลต่อราคาระหว่างสกุลเงินดิจิทัลที่เป็นสินทรัพย์ที่ใช้ในการเก็งกำไรซึ่งมีตัวแทนเป็นโดชคอยน์ และสกุลเงินดิจิทัลที่สามารถใช้งานได้จริงในการแก้ปัญหาทางธุรกิจซึ่งมีตัวแทนคืออีเธอเรียมตั้งแต่ 1 มกราคม พ.ศ. 2562 ถึง 31 ธันวาคม พ.ศ. 2566 โดยข้อมูลที่ใช้เป็นข้อมูลรายวัน โดยทำการเก็บรวบรวมข้อมูลจากเว็บไซด์ Intotheblock โดยมีร้อยละการเปลี่ยนแปลงของราคารายวันสกุลเงินดิจิทัลอีเธอเรียม และโดชคอยน์เป็นตัวแปรตาม และตัวแปรอิสระที่นำมาศึกษา ได้แก่ มูลค่าธุรกรรมเฉลี่ย ค่าธรรมเนียมการทำธุรกรรมเฉลี่ย จำนวนที่อยู่ใหม่ ที่อยู่ที่มีการใช้งาน ความผันผวนของราคา อัตราส่วนมูลค่าตลาดของอีเธอเรียมและโดชคอยน์ต่อบิตคอยน์ และค่าสัมประสิทธิ์เบต้า โดยใช้การวิเคราะห์ข้อมูลเชิงพรรณนา วิธีการวิเคราะห์สหสัมพันธ์ของเพียร์สัน และ Stepwise Regression ในการวิเคราะห์หาความสัมพันธ์ระหว่างตัวแปรตามและตัวแปรอิสระผลการวิเคราะห์ชี้ชัดว่าปัจจัยข้อมูลบนบล็อกเชนมีผลต่อการเปลี่ยนแปลงราคารายวันของสกุลเงินดิจิทัลอีเธอเรียมและโดชคอยน์มากกว่าปัจจัยด้านข้อมูลการซื้อขาย โดยพิจารณาจากค่าสัมประสิทธิ์เบต้าแบบปรับมาตรฐานซึ่งเป็นตัวชี้วัดความสำคัญของปัจจัยในแต่ละกลุ่มที่มีผลต่อร้อยละการเปลี่ยนแปลงของราคา และจำนวนตัวแปรอิสระที่มีความสัมพันธ์อย่างมีนัยยะสำคัญทางสถิติกับตัวแปรตาม โดยปัจจัยข้อมูลบนบล็อกเชน ได้แก่ มูลค่าธุรกรรมเฉลี่ย จำนวนที่อยู่ใหม่ และจำนวนที่อยู่ที่มีการใช้งาน มีความสัมพันธ์อย่างมีนัยยะสำคัญทางสถิติ ในขณะที่มีเพียงแค่ความผันผวนของราคา และอัตราส่วนมูลค่าตลาดของโดชคอยน์ต่อบิตคอยน์ที่เป็นตัวแทนของข้อมูลการซื้อขายสกุลเงินดิจิทัลที่มีความสัมพันธ์อย่างมีนัยยสำคัญทางสถิติ แสดงให้เห็นว่าข้อมูลบล็อกเชนมีบทบาทสำคัญในการอธิบายทิศทางร้อยละการเปลี่ยนแปลงของราคาสกุลเงินดิจิทัล
DOI: 10.14457/tu.the.2024.119
title: การศึกษาความสัมพันธ์ระหว่างระดับความรับผิดชอบต่อสังคมกับการหลบเลี่ยงภาษีของบริษัทจดทะเบียนในตลาดหลักทรัพย์แห่งประเทศไทย

description: การค้นคว้าอิสระนี้มีวัตถุประสงค์เพื่อศึกษาและวิเคราะห์ความสัมพันธ์ระหว่างระดับความรับผิดชอบต่อสังคม (CSR) กับการหลบเลี่ยงภาษี (Tax Avoidance) ของบริษัทที่จดทะเบียนในตลาดหลักทรัพย์แห่งประเทศไทย ในช่วงปี พ.ศ. 2564 – 2566 โดยมีตัวแปรอิสระคือ ระดับความรับผิดชอบต่อสังคมซึ่งประเมินตามเกณฑ์ดัชนีหุ้นยั่งยืน (THSI) และตัวแปรตาม คือ การหลบเลี่ยงภาษี ซึ่งคำนวณโดยวิธี GAAP ETR และ Long-run ETR (LETR) โดยผลการวิจัยจะถูกวิเคราะห์โดยการวิเคราะห์ถดถอยเชิงพหุคูณ (Multiple Regression) ผลการวิจัยพบว่าระดับความรับผิดชอบต่อสังคม (CSR) ของบริษัทมีความสัมพันธ์เชิงลบกับการหลบเลี่ยงภาษีอย่างมีนัยสำคัญ กล่าวคือ บริษัทที่เปิดเผย CSR ในระดับสูงมักมีแนวโน้มเสียภาษีน้อยลง สอดคล้องกับทฤษฎีการจัดการความเสี่ยง (Risk Management) ที่เชื่อว่ากิจกรรม CSR ช่วยลดความเสี่ยงจากการถูกวิพากษ์วิจารณ์เรื่องการเสียภาษี นอกจากนี้ บริษัทที่เปิดเผย CSR ในมิติสังคมมีแนวโน้มเสียภาษีน้อยกว่าหรือหลีกเลี่ยงภาษี เนื่องจากมีการจัดทำกิจกรรมเพื่อสังคมเพื่อส่งเสริมภาพลักษณ์และใช้สิทธิประโยชน์ทางภาษีซึ่งส่งผลให้มีการเสียภาษีน้อยลง แสดงให้เห็นถึงการวางแผนภาษีของบริษัท โดยการศึกษานี้ช่วยให้นักลงทุนและหน่วยงานกำกับดูแลเข้าใจพฤติกรรมการเปิดเผย CSR ของบริษัทจดทะเบียนที่ส่งผลต่ออัตราการเสียภาษี อันเป็นประโยชน์ต่อการกำหนดนโยบายในอนาคตเพื่อเพิ่มความโปร่งใสของบริษัทในตลาดหลักทรัพย์
DOI: 10.34740/kaggle/dsv/6211042
title: Global YouTube Statistics 2023
DOI: 10.14457/tu.the.2023.1223
title: กรณีศึกษาการเข้าซื้อบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) ของบริษัท ทรู คอร์ปอเรชั่น จำกัด (มหาชน)

description: ในปีพ.ศ. 2565 บริษัท ทรู คอร์ปอเรชั่น จำกัด (มหาชน) ได้เข้าซื้อบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) เพื่อเสริมสร้างประสิทธิภาพโดยการประหยัดจากขนาดเพื่อให้บริษัทใหม่ดำเนินงานได้อย่างมีประสิทธิภาพมากขึ้นและเพื่อให้ผู้ใช้บริการทั่วประเทศได้รับประโยชน์จากเทคโนโลยี ยุคที่ห้า ที่ครอบคลุมมากยิ่งขึ้น และความเร็วโครงข่ายที่ดีกว่าเดิม โดยบทสรุปของการทำธุรกรรมในครั้งนี้คือ บริษัทฯ ได้ลงทุนเป็นจำนวนเงินประมาณ 123,123,40 ล้านบาท สำหรับหุ้นสามัญของดีแทคจำนวน 2,367.8 ล้านหุ้น (คิดเป็นร้อยละ 100 ของหุ้นดีแทคที่ออกชำระแล้วทั้งหมด ณ 31 ธันวาคม 2564) โดยราคาหุ้นของดีแทค ณ 31 ธันวาคม 2564 อยู่ที่ 42.83 บาท และบริษัทฯจ่ายซื้อหุ้นคืนที่มูลค่า 50.5 บาท อย่างไรก็ตามจากการศึกษาในครั้งนี้พบว่าการคำนวณมูลค่าของดีแทค ผ่านวิธีการคิดลดกระแสเงินสดอิสระสำหรับกิจการ (Discounted Free Cash Flow to Firm) มีมูลค่าต่อหุ้นเท่ากับ 28.1 บาท แต่จากการวัดมูลค่าผลประโยชน์ส่วนเพิ่มที่เกิดขึ้น พบว่าผลประโยชน์ที่บริษัทฯจะได้รับมากกว่าต้นทุนที่จ่ายซื้อกิจการถัวเฉลี่ยถ่วงน้ำหนัก (Weighted Average Cost of Acquisition) อีกทั้งในการวัดมูลค่าส่วนเพิ่มจากการร่วมมือกัน (Synergy) ผ่านการวิเคราะห์แนวโน้มสถานการณ์ (Scenario Analysis) พบว่าเมื่อรวมมูลค่าส่วนเพิ่มจากการร่วมมือกัน เข้าในแบบจำลอง มูลค่าที่แท้จริงของหุ้นสูงกว่าราคาในตลาด ดังนั้นการเข้าซื้อกิจการในครั้งนี้จึงถือว่าประสบความสำเร็จ
DOI: 10.14457/tu.the.2022.1649
title: ปัจจัยที่ผู้บริโภคคำนึงถึงในการใช้บริการซํ้าในร้านคาเฟ่พิเศษ: ร้านกาแฟและร้านมัทฉะ

description: งานวิจัยฉบับนี้ศึกษาเกี่ยวกับปัจจัยที่ผู้บริโภคคํานึงถึงในการใช้บริการซ้ำในร้านคาเฟ่พิเศษ: ร้านกาแฟและร้านมัทฉะพิเศษ โดยใช้วิธีวิจัยเชิงคุณภาพ (Qualitative research) ในการศึกษาพฤติกรรมในการใช้บริการร้านกาแฟพิเศษและร้านมัทฉะพิเศษ และปัจจัยที่ผู้บริโภคคำนึงถึงในการใช้บริการซ้ำ และใช้วิธีเลือกกลุ่มตัวอย่างแบบเจาะจง (Purposive Sampling) ซึ่งเป็นผู้ที่ใช้บริการร้านคาเฟ่พิเศษมากกว่า 1 ครั้งในรอบ 3 เดือนที่ผ่านมา จำนวนทั้งหมด 10 คน แบ่งเป็น 2 กลุ่ม กลุ่มละ 5 คน โดยใช้วิธีการสัมภาษณ์เชิงลึก (In-depth Interview) แบบคำถามปลายเปิด (Open-ended Question) ในการเก็บข้อมูลผลการวิจัยพบว่า ปัจจัยส่วนประสมทางการตลาด ได้แก่ ผลิตภัณฑ์ ราคา ช่องทางการจัดจำหน่าย การสื่อสารทางการตลาด บุคลากรหรือผู้ให้บริการ กระบวนการให้บริการ และสิ่งแวดล้อมทางกายภาพล้วนส่งผลต่อความพึงพอใจในการใช้บริการร้านคาเฟ่พิเศษทั้งหมดยกเว้นด้านกระบวนการให้บริการ โดยปัจจัยด้านผลิตภัณฑ์และบุคลากรเป็นปัจจัยสำคัญที่ทำให้เกิดความพึงพอใจมากที่สุด เนื่องจากผู้บริโภคให้ความสำคัญกับคุณภาพและรสชาติ รวมถึงกลิ่นของผลิตภัณฑ์ และความพึงพอใจนั้นส่งผลต่อการใช้บริการซ้ำในร้านคาเฟ่พิเศษ ซึ่งความพึงพอใจเกิดจากการที่ผู้บริโภคมีความรู้สึกเชิงบวกจากการใช้บริการในครั้งก่อนหน้า แต่อาจไม่ส่งผลต่อการใช้บริการซ้ำเสมอไป หากผู้บริโภคเกิดความพึงพอใจในร้านคาเฟ่พิเศษอื่นมากกว่าร้านเดิม ในส่วนของพฤติกรรมในการใช้บริการซ้ำในร้านคาเฟ่พิเศษนั้น ผู้บริโภคจะมาใช้บริการซ้ำเนื่องจากชื่นชอบในรสชาติเครื่องดื่ม วิธีการทำเครื่องดื่มที่แตกต่าง และความประทับใจการให้บริการของพนักงานในร้านนั้น ๆ รวมถึงการมีปฏิสัมพันธ์กับพนักงาน ซึ่งเป็นปัจจัยที่ผู้บริโภคจะพิจารณาควบคู่กันขณะที่มาใช้บริการในแต่ละครั้งผลการวิจัยนี้เป็นประโยชน์แก่นักการตลาด และผู้ประกอบการ สามารถนำข้อมูลไปประยุกต์ใช้เพื่อเป็นประโยชน์ในการกำหนดกลยุทธ์ธุรกิจและจัดกิจกรรมส่งเสริมทางการตลาดให้ผู้บริโภคกลับมาใช้บริการซ้ำได้อย่างมีประสิทธิภาพ
DOI: 10.15468/dl.mcv6kr
title: Occurrence Download

description: A dataset containing 3 species occurrences available in GBIF matching the query:
{
 "and" : [
 "Geometry POLYGON((97.86563 4.78865,102.72151 4.78865,102.72151 6.73017,97.86563 6.73017,97.86563 4.78865))",
 "HasCoordinate is true",
 "HasGeospatialIssue is false",
 "OccurrenceStatus is Present",
 "TaxonKey is Lygodium microphyllum (Cav.) R.Br."
 ]
}

 The dataset includes 3 records from 2 constituent datasets; see https://api.gbif.org/v1/occurrence/download/0017265-250127130748423/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.120
title: Transformation framework for explaining complex machine learning models using data enhancement techniques

description: Artificial Intelligence continues to be a rapidly evolving and influentialtechnology in various aspects of our lives, but there are several existing problems inpractical usage. Among that, Bias prevention and explainability are two crucial aspectsof responsible AI development and deployment. This work proposes a method of a dataimputation which is a data preprocessing technique to handle missing values in a datasetas missing data can introduce bias into the analysis, particularly when the missing data isnot missing completely at random. The proposed method is designed based on bee algorithm and the use of k-nearest neighborhood with linear regression to guide on findingthe appropriate imputed data from remaining data instead of random data generation.In the selection process for imputation values, the GINI importance score is employed.The imputed values have shown to enhance the discriminative power in classificationtasks. Experimental results demonstrated that the proposed method achieved the highest accuracy across all datasets compared to other methods. When compared to theoriginal dataset, the classification model from the imputed datasets yielded a 15-25%increase in prediction accuracy. For explainability, this research presents the generationmethod for an explainable model based on the given information of a black box modelusing a concept of knowledge transfer to synthesize a dataset. The concept of explain ability in AI refers to AI systems that allows for the explanation of their decisions andactions understandable to why a particular decision was made and providing insightsinto how the system processes data and arrives at conclusions. This work proposes amethod to generate explainable model based on the concept of knowledge transfer inspired by Knowledge Distillation Architecture which considers knowledge of a largeand complex model as a teacher model to generate a smaller and simple model as a student model but containing significant knowledge and having similar performance to theoriginal model. The method aims to synthesize a dataset based on information givenin the complex model and uses it to train for a prediction model that is explainable andunderstandable. The technique used in data synthesis is the Knowledge Transfer withBee Algorithm. The result of the experiment indicates that knowledge transfer fromBee-based data synthesis performs better than GAN in terms of the coefficient of determination ????2. Additionally, experimental result to evaluate accuracy shows that F1score from explainable models from the Bee-based method are closed to F1 score froma model generated from the original dataset.
DOI: 10.14457/tu.the.2023.1224
title: ปัญหาในกฎหมายว่าด้วยการส่งเสริมการลงทุนของสาธารณรัฐประชาธิปไตยประชาชนลาวในส่วนมาตรการทางภาษี

description: การศึกษาเรื่อง ปัญหาในกฎหมายว่าด้วยการส่งเสริมการลงทุนของสาธารณรัฐประชาธิปไตยประชาชนลาวในส่วนมาตรการทางภาษีนี้ มีความมุ่งหมายที่จะศึกษาวิจัยเพื่อชี้ให้เห็นว่าการที่ใช้มาตรการทางภาษี เพื่อส่งเสริมการลงทุน หรือดึงดูดการลงทุนจากชาวต่างชาติของ สปป.ลาว นั้นยังไม่สอดคล้อง ควรแก้ไขหรือปรับปรุงเรื่องใดบ้างหรือไม่เพราะเหตุใด โดยใช้วิธีวิจัยทางเอกสาร (Documentary research) อาทิ กฎหมายว่าด้วยการลงทุนของ สปป.ลาว ในบางมาตราโดยเฉพาะนโยบายด้านภาษีอากร ขั้นตอน และระยะเวลาในการขอรับการส่งเสริมการลงทุน เป็นต้นในปัจจุบัน การเปลี่ยนแปลงทางเศรษฐกิจ และเทคโนโลยีในประเทศทั่วโลกมีผลกระทบต่อความเจริญก้าวหน้าทางด้านวัตถุมากมาย ไม่ว่าจะเป็นการพัฒนานวัตกรรมใหม่ การเปลี่ยนแปลงในกระบวนผลิต หรือการนำเทคโนโลยีดิจิทัลมาใช้ นอกจากนี้ ความสัมพันธ์ทางด้านการค้า และการลงทุนข้ามชาติมีการขยายตัว และมีการแข่งขันที่ดุเดือด การแลกเปลี่ยนแรงงาน และฝีมือระหว่างประเทศมีบทบาทสำคัญในการเสริมสร้างฐานรายได้ การทำธุรกรรมระหว่างประเทศเพิ่มขึ้น ซึ่งผลักดันให้เกิดรายได้ และสร้างโอกาสให้กับธุรกิจ และแรงงานในประเทศ การลงทุนจากต่างประเทศมีผลต่อการเพิ่มรายได้ของรัฐผู้รับ โดยการเก็บภาษีจากกิจกรรมธุรกิจที่เข้ามาลงทุน ในทางเศรษฐกิจการนำเสนอมาตรการทางภาษีเป็นเครื่องมือที่ใช้ เพื่อดึงดูดการลงทุนจากต่างประเทศ นั่นสามารถเป็นการลดอัตราภาษี การใช้ประโยชน์ภาษี หรือมีมาตรการส่งเสริมการลงทุนที่ทำให้ธุรกิจต่างประเทศ พิจารณาที่จะลงทุนในประเทศนั้น การดึงดูดการลงทุนนี้สามารถมีผลต่อการพัฒนาเศรษฐกิจในระยะยาว และสร้างโอกาสในการจ้างงาน และพัฒนาทักษะของแรงงานในประเทศการลดขั้นตอน และระยะเวลาในการขอรับการส่งเสริมการลงทุนธุรกิจสัมปทานในปัจจุบันนี้ประเทศลาว มีระยะเวลาดำเนินการนานถึง 65 วัน ขณะที่ประเทศเวียดนามใช้เวลาเพียง 15-30 วัน ซึ่งการลดขั้นตอน และระยะเวลาในการขอรับการส่งเสริมการลงทุนย่อมทำให้เกิดความคล่องตัว และเป็นการลดค่าใช้จ่ายในการดำเนินธุรกิจ ดังนั้นจึงเห็นควรลดขั้นตอน และระยะเวลาในการขอรับการส่งเสริมการลงทุนการลดหย่อนภาษีเงินได้นิติบุคคลตามโครงการแต่ละประเภท แต่ละพื้นที่ หรือการลดหย่อนภาษีเงินได้นิติบุคคลในกิจการตามแขนงการของกฎหมายการส่งเสริมการลงทุนของลาว การที่ได้กำหนดว่าจะต้องนำใช้นักวิชาการของลาวเข้าในโครงการ 30 คนขึ้นไปถึงจะได้รับการนโยบายด้านภาษีอากรนั้นเห็นว่าไม่สอดคล้อง เมื่อเปรียบเทียบกับกฎหมายการส่งเสริมการลงทุนของไทย และเวียดนามแล้วไม่ได้กำหนดในส่วนนี้ จึงเห็นควรปรับปรุงมาตรานี้ เพื่อให้เกิดความชัดเจนและเป็นทำแก่นักลงทุนชาวต่างชาติมากขึ้น ทั้งนี้ เมื่อได้ศึกษาแล้วเห็นว่าในปัจจุบันนี้การส่งเสริมการลงทุนโดยนโยบายทางภาษี และขั้นตอน และระยะเวลาในการขอรับการส่งเสริมการลงทุนของ สปป.ลาว น่าจะได้รับการปรับเปลี่ยนให้เหมาะสมโดยเฉพาะนโยบายตามแขนงการ โดยอาจนำข้อมูลของประเทศไทย และประเทศเวียดนามที่มีการศึกษาเปรียบเทียบมาปรับใช้ แต่การปรับเปลี่ยนที่จะเกิดขึ้นนั้น ผู้ที่เกี่ยวข้องควรพิจารณาถึงผลกระทบที่อาจเกิดขึ้นในด้านอื่น ๆ ประกอบด้วย เรื่องของการจัดเก็บรายได้ ฐานะทางการเงินการคลังรวมถึงผลกระทบทางด้านสังคมโดยรวมเพื่อให้การปรับเปลี่ยนเกิดประโยชน์โดยรวมอย่างเต็มที่
DOI: 10.14457/tu.the.2024.122
title: ปัญหาของหนี้ภาษีอากรตามกฎหมายล้มละลาย: ศึกษากรณีลูกหนี้ถูกศาลมีคำสั่งพิทักษ์ทรัพย์

description: ตามพระราชบัญญัติล้มละลาย พุทธศักราช 2483 กำหนดว่าเมื่อศาลมีคำสั่งพิทักษ์ทรัพย์ของลูกหนี้แล้ว เจ้าหนี้จะได้รับชำระหนี้โดยวิธีการยื่นคำขอรับชำระหนี้ภายในระยะเวลา 2 เดือนนับแต่วันโฆษณาคำสั่งพิทักษ์ทรัพย์เด็ดขาด โดยรวมถึงเจ้าหนี้ภาษีอากรด้วย หากเจ้าหนี้ไม่ยื่นคำขอรับชำระหนี้เจ้าหนี้จะหมดสิทธิในการได้รับชำระหนี้จากกองทรัพย์สินของลูกหนี้ ส่วนลูกหนี้จะหมดอำนาจในการจัดการทรัพย์สินโดยเจ้าพนักงานพิทักษ์ทรัพย์จะเข้ามาดำเนินการจัดการทรัพย์สินแทนลูกหนี้ โดยในระหว่างที่เจ้าพนักงานพิทักษ์ทรัพย์เข้ามาจัดการทรัพย์สินของลูกหนี้นั้นทำให้มีหนี้ภาษีอากรเกิดขึ้น ด้วยเหตุดังกล่าวนี้เจ้าหนี้ภาษีอากรจะมีสิทธิได้รับชำระหนี้หรือไม่ การค้นคว้าอิสระนี้จึงมุ่งศึกษาหลักการ แนวคิด และทฤษฎีเกี่ยวกับหนี้ภาษีอากรที่เกี่ยวกับกฎหมายล้มละลาย โดยศึกษาเฉพาะกรณีลูกหนี้ถูกศาลมีคำสั่งพิทักษ์ทรัพย์ ทั้งในกฎหมายไทยและกฎหมายต่างประเทศ ซึ่งจะศึกษาเปรียบเทียบกับกฎหมายประเทศอังกฤษ ประเทศสหรัฐอเมริกา และประเทศญี่ปุ่น ซึ่งมีประเด็นที่ต้องพิจารณาดังต่อไปนี้ ประการแรก หนี้ภาษีอากรที่มูลหนี้เกิดขึ้นก่อนวันที่ศาลมีคำสั่งพิทักษ์ทรัพย์ ในกรณีที่เจ้าหนี้ไม่ยื่นคำขอรับชำระหนี้ในคดีล้มละลาย และในกรณีที่เจ้าหนี้ได้รับการชำระหนี้ตามกระบวนการกฎหมายล้มละลายไม่ครบถ้วน ประการที่สองการจัดลำดับหนี้ภาษีอากรที่มูลหนี้เกิดขึ้นจากการจัดการทรัพย์สินของลูกหนี้ตามกฎหมายล้มละลายและประการสุดท้าย การจัดลำดับหนี้ภาษีอากรในส่วนของเบี้ยปรับหรือเงินเพิ่มที่เกิดขึ้นจากการจัดการทรัพย์สินของเจ้าพนักงานพิทักษ์ทรัพย์ในกฎหมายล้มละลาย จากข้อพิจารณาข้างต้น ผู้เขียนจึงขอเสนอแนะแนวทางในการแก้ปัญหา ดังนี้ ในบทบัญญัติว่าด้วยเรื่องการหลุดพ้นจากหนี้ภาษีอากรหากลูกหนี้ได้รับการปลดล้มละลาย กฎหมายควรกำหนดให้ชัดเจนในส่วนหนี้ภาษีอากรที่จะหลุดพ้นจากการปลดจากล้มละลายและในบทบัญญัติว่าด้วยการแบ่งทรัพย์สินของลูกหนี้ในคดีล้มละลาย กฎหมายควรกำหนดให้ชัดเจนในส่วนของค่าใช้จ่ายของเจ้าพนักงานพิทักษ์ทรัพย์ในการจัดการทรัพย์สินของลูกหนี้ ตามมาตรา 130 (2) เพื่อเป็นการระบุรายละเอียดเกี่ยวกับหนี้ภาษีอากรที่มูลหนี้เกิดขึ้นจากการจัดการทรัพย์สินของลูกหนี้ถือเป็นหนี้ในลำดับใดให้เป็นอันยุติ โดยถ้อยคำที่อาจบัญญัติเพิ่มเติม ได้แก่ “รวมทั้งหนี้ภาษีอากรภายหลังจากศาลมีคำสั่งพิทักษ์ทรัพย์ด้วย” เป็นต้น และอีกข้อเสนอแนะหนึ่ง คือ ควรมีบทบัญญัติของกฎหมายเพิ่มเติมที่กำหนดให้ลูกหนี้หรือผู้แทนลูกหนี้หรือเจ้าพนักงานพิทักษ์ทรัพย์ ต้องชำระหนี้ภาษีอากรในส่วนของเบี้ยปรับหรือเงินเพิ่มที่เกิดขึ้นจากการจัดการทรัพย์สินของเจ้าพนักงานพิทักษ์ทรัพย์ นอกจากแนวทางดังกล่าวแล้วอีกแนวทางหนึ่ง คือ ตราพระราชบัญญัติ ยกเว้นเบี้ยปรับ เงินเพิ่มภาษีอากรของบุคคลล้มละลาย พ.ศ..........
DOI: 10.14457/tu.the.2024.123
title: การก่อสร้างโครงการขนาดใหญ่ในพื้นที่มรดกโลกซึ่งได้รับการคุ้มครองตามอนุสัญญาว่าด้วยการคุ้มครองมรดกโลกทางวัฒนธรรมและธรรมชาติของโลก: กรณีศึกษา สถานีรถไฟความเร็วสูงบริเวณนครประวัติศาสตร์พระนครศรีอยุธยา

description: ปัญหาการโครงการก่อสร้างสถานีรถไฟความเร็วสูง บริเวณอุทยานครประวัติศาสตร์พระนครศรีอยุธยาในปัจจุบันเกิดจากความสมดุลระหว่างหลักการพัฒนา และหลักการอนุรักษ์ที่เกิดการขัดแย้งกันระหว่างคุณค่าทางเศรษฐกิจที่จะได้รับจากการพัฒนารถไฟความเร็วสูงซึ่งจะเพิ่มโอกาสทางเศรษฐกิจและคุณภาพชีวิตของชุมชนในพื้นที่ แต่ในขณะเดียวกันคุณค่าทางศิลปะ และวัฒนธรรมที่บุคคลในอดีตได้สั่งสมไว้และแสดงออกเป็นหลักฐานทางประวัติศาสตร์มากมายทั้งที่สามารถจับต้องได้ทางกายภาพ และคุณค่าที่ไม่สามารถจับต้องได้ของอุทยานนครประวัติศาสตร์พระนครศรีอยุธยา ก็จำเป็นต้องได้รับการคุ้มครอง สงวนรักษา และส่งเสริมให้คงอยู่แก่ชนรุ่นหลัง ไม่เฉพาะเพียงประชากรในประเทศ แต่ยังเป็นคุณค่าสำหรับประชากรทั่วโลกใช้ศึกษาต่อไปโครงการก่อสร้างสถานีรถไฟความเร็วสูง สถานีพระนครศรีอยุธยาของการรถไฟแห่งประเทศไทย แม้จะได้ปฏิบัติตามแนวทางการรักษาสิ่งแวดล้อมอย่างครบถ้วนตามกฎหมายที่ปรากฏภายในประเทศไทยแล้ว ทั้งการทำศึกษาผลกระทบต่อสิ่งแวดล้อม และการฟังเสียงของประชาชน แต่อย่างไรก็ตามยังปรากฏข้อบกพร่องในการให้ความสำคัญกับคุณค่าทางศิลปะ วัฒนธรรม ภูมิปัญญา และคุณค่าโดดเด่นอันเป็นสากลของมรดกโลก ซึ่งต้องได้รับการควบคุมการพัฒนาในพื้นที่ดังกล่าวเป็นพิเศษในเรื่องของการทำการศึกษาผลกระทบต่อแหล่งมรดกโลกตามแนวทางที่คณะกรรมการมรดกโลกได้มีหนังสือแจ้งให้ดำเนินการและแจ้งผลการศึกษาให้แก่คณะกรรมการมรดกโลกทราบด้วย จากการศึกษาพบว่าการศึกษาผลกระทบต่อแหล่งมรดกโลก ตามแนวทางของคณะกรรมการมรดกโลกนั้น เป็นเพียงแนวทางการส่งเสริมให้ปฏิบัติตามของคณะกรรมการมรดกโลก ไม่ได้มีผลผูกพันต่อรัฐภาคี แต่เป็นแนวทางที่คณะกรรมการมรดกโลกคาดหวังให้รัฐภาคีนำไปปรับใช้กับการอนุรักษ์มรดกโลกในพื้นที่ของตน โครงการรถไฟความเร็วสูงจึงสามารถดำเนินต่อไปได้ เพื่อหลีกเลี่ยงความเสียหายที่อาจเกิดจากการหยุดชะงักในการดำเนินโครงการดังกล่าว แต่เนื่องจากโครงการรถไฟความเร็วสูงได้เริ่มดำเนินโครงการไปแล้ว การดำเนินการจึงจำเป็นต้องมีการควบคุมการดำเนินการเป็นพิเศษโดยมิให้ส่งผลกระทบต่อคุณค่าโดดเด่นอันเป็นสากลของมรดกโลกนั้นด้วย เพื่อไม่ให้นครประวัติศาสตร์พระนครศรีอยุธยาถูกถอดถอนออกจากบัญชีมรดกโลกดังนั้นจากการศึกษาค้นคว้าในครั้งนี้จึงแสดงให้เห็นว่าโครงการพัฒนาประเทศ สามารถดำเนินการควบคู่กับการอนุรักษ์อย่างถูกต้อง ตามหลักการพัฒนาอย่างยั่งยืน และจำเป็นต้องมีแนวทางการป้องกันหรือระวังไว้ก่อนสำหรับการหลีกเลี่ยงความเสี่ยงที่อาจเกิดขึ้นจากการพัฒนาโครงการ แต่ปัญหาที่เกิดขึ้นกับกรณีศึกษานี้ เกิดจากการพัฒนาเงื่อนไขและหลักเกณฑ์ของหลักสากลที่ก้าวหน้าไปอย่างรวดเร็ว และเงื่อนไขและหลักเกณฑ์ที่กฎหมายภายในประเทศกำหนดนั้น ไม่สามารถสอดรับกับเงื่อนไขและหลักเกณฑ์ของหลักสากลได้ทัน จึงทำให้หน่วยงานเจ้าของโครงการต้องเผชิญกับปัญหาที่เกิดขึ้นจากลำดับขั้นตอนการทำงาน และกระบวนการทำงานที่เพิ่มขึ้นจากที่ได้มีการวางแผนโครงการไว้ ซึ่งทำให้โครงการเกิดความล่าช้า และก่อให้เกิดความเสียหาย และสร้างความเข้าใจผิดแก่ประชาชนประชาชนในลำดับถัดมา